आज की रात 21वीं सदी का सबसे लंबा पूर्ण चंद्रग्रहण लगने वाला है। 104 साल बाद ऐसा चंद्रग्रहण लग रहा है। सदी का सबसे लंबा चंद्रग्रहण देश के अधिकांश हिस्सों में देखा जा सकेगा। गाढ़े लाल या संतरे रंग का दिखने के कारण इसे ब्लड मून भी कहा जाता है। इस अद्भुत नजारे को भारत के अलावा दुनिया के कई और देशों में भी देखा जा सकेगा। प्रमुख तौर पर इसे पूर्वी अफ्रीका और सेंट्रल एशियाई देशों में देखा जा सकेगा। इस लिहाज से पूर्ण चंद्रग्रहण देखने के लिए भारत सबसे सही स्थान है। इसके अलावा पश्चिमी अफ्रीका, यूरोप, दक्षिणी अमेरिका और पूर्वी एशिया में भी लोग सदी के सबसे लंबे ग्रहण का नजारा देख पाएंगे।